**OBVESTILO – VPIS V VIŠJI LETNIK/PONAVLJANJE LETNIKA (redni in izredni študij)**

V 2. letnik lahko napreduje študent, če je uspešno opravil obveznosti 1. letnika v obsegu najmanj 45 kreditnih točk, pri čemer mora v celoti opraviti obveznosti iz praktičnega izobraževanja za 1. letnik.

Študent lahko **ponavlja** isti letnik, če:

 - opravi študijske obveznosti in praktično izobraževanje istega letnika v obsegu najmanj 20 kreditnih točk;

- če opravi vse obveznosti in mu manjka samo še diplomski izpit in še ni ponavljal letnika oz. se še ni prepisal;

- še ni ponavljal istega letnika,

- še ni zamenjal programa v višješolskem strokovnem izobraževanju.

**VPISNI POSTOPEK**

Študenti izpolnijo obrazca **Vloga za vpis** in **Izjava študenta - obrazec za uveljavljanje pravic iz statusa študenta** ter ju ali pošljejo skenirane v referat (referat@vpsmb.eu) ali oddajo v predalček za referat ali pa pošljejo po pošti na naslov:

**Prometna šola Maribor**

**Višja prometna šola – referat**

**Preradovičeva ulica 33**

**2000 Maribor**

Po prejemu obeh obrazcev boste prejeli položnico za plačilo stroškov vpisa.

OPOMBA: Po vpisu v višji letnik v študijskem letu 2019/2020 ne morete več opravljati izpitov, pač pa boste lahko manjkajoče študijske obveznosti opravili šele v naslednjem študijskem letu.